OpenLLM-France/wikimedia huggingface dataset:
# Walter John Zealley

Walter John "Jack" Zealley (Bothenhampton, Dorset, 1874 – Weymouth, 18 de maig de 1956) va ser un futbolista anglès que va prendre part en els Jocs Olímpics de París de 1900, on guanyà la medalla d'or com a membre de la selecció britànica, representada per l'Upton Park F.C..

## Referències

* ↑ «Jack Zealley Olympic Results». sports-reference.com. Arxivat de l'original el 3 de març 2016. [Consulta: 3 octubre 2015].
* ↑ Campions Olímpics del Regne Unit 1896–2012 – Futbol
# Vlasta Foltová

Vlasta Foltová (Praga, 14 de març de 1913 - 2 de maig de 2001) va ser una gimnasta artística txecoslovaca que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició del concurs complet per equips del programa de gimnàstica.

## Referències

* ↑ «Vlasta Foltová Olympic Results». sports-reference.com. Arxivat de l'original el 18 d’abril 2020. [Consulta: 8 gener 2019].
# Daniel Núñez Aguiar

Daniel Núñez Aguiar (Santiago de Cuba, 12 de setembre de 1958) és un aixecador de peses cubà, ja retirat, que va competir durant les dècades de 1970 i 1980.
El 1976 va prendre part en els Jocs Olímpics d'Estiu de Montreal, on fou vuitè en la categoria del pes mosca del programa d'halterofília. Quatre anys més tard, als Jocs de Moscou, va guanyar la medalla d'or en la categoria del pes gall.
En el seu palmarès també destaquen quatre medalles al Campionat del món d'halterofília, dues d'or, una de plata i una de bronze, entre les edicions de 1978 i 1982 i una medalla d'or als Jocs Panamericans de 1979. Durant la seva carrera esportiva va establir 10 rècords del món.
Als Jocs Panamericans de 1983 Núñez i altres tres aixecadors van ser desposseïts de les seves medalles per l'ús d'esteroides anabolitzants.

## Referències

* 1 2 3 «Olympedia – Daniel Núñez». [Consulta: 9 juny 2024].
* ↑ «4 lifters lose medals for use of steroids». The New York Times, 23-08-1983. [Consulta: 19 gener 2009].
# Friedrich Kasimir Medikus

Friedrich Kasimir Medikus (6 de gener 1736 - 15 de juliol 1808) va ser un prolífic botànic, metge i naturalista alemany.
Va ser conseller de regència a Baviera, director de la Universitat d'Heidelberg, i va dirigir el jardí botànic de Schwetzingen, i des de 1766 fins a la seua mort el botànic de Mannheim.
Va ser un observador extremadament minuciós, va corregir nombrosos errors presents en la classificació científica de Carl von Linné i va revisar parts significatives del Genera Plantarum.

## Obres seleccionades

* Una de les seues obres més cèlebres és Beiträge zur schönen Gartenkunst (Mannheim: Hof und akademische Buchhandlung, 1783), en què desenvolupa una teoria científica de la jardineria.
* Über Nordamerikanische Baume und Straucher, als Gegenstande der deutschen Fortwissenschaft und der schönen Gartenkunst (1792), on ofereix una tipologia detallada de nombroses espècies americanes poc estudiades fins aleshores i dona consells per al seu manteniment.
* Beiträge zur Kultur exotischer Gewäschse (1806), sobre el tema anterior.
* Geschichte periodischer Krankheiten (Karlsruhe, 1764) * Sammlung von Beobachtungen aus der Arzengwissenschaft (Zúrich, dos volums, 1764-1766, reeditat en 1776)
* Briefe an den Hern I.G. Zimmermann, über cinige Erfahrungen aus der Arznegwissenschaft (Mannheim, 1766)
* Sur les rechûtes et sur la contagion de la petite vérole, deux lettres de M. Medicus,... à M. Petit (Mannheim, 1767)
* Von dem Bau auf Steinkohlen (Mannheim, 1768) en línia
* Beiträge zur schönen Gartenkunst (Mannheim, 1782) en línia
* Botanische Beobachtungen (Mannheim, 1780-1784) en línia
* Über einige künstliche Geschlechter aus der Malven- Familie, denn der Klasse der Monadelphien (Mannheim, 1787) en línea
* Historia et Commentationes Academiae Electoralis Scientiarum et Elegantiorum Literarum Theodoro-Palatinae (1790)
* Pflanzen-Gattungen nach dem Inbegriffe sämtlicher Fruktifications-Theile gebildet... mit kritischen Bemerkungen (Mannheim, 1792) en línea
* Über nordamerikanische Bäume und Sträucher, als Gegenstände der deutschen Forstwirthschaft und der schönen Gartenkunst (Mannheim, 1792)
* Critische Bemerkungen über Gegenständen aus dem Pflanzenreiche (Mannheim, 1793) en línia
* Geschichte der Botanik unserer Zeiten (Mannheim, 1793) en línia
* Unächter Acacien-Baum, zur Ermunterung des allgemeinen Anbaues dieser in ihrer Art einzigen Holzart (Leipzig, quatre volums, 1794-1798) en línia
* Über die wahren Grundsäzze der Futterbaues (Leipzig, 1796).
* Beyträge zur Pflanzen-Anatomie, Pflanzen-Physiologie und einer neuen Charakteristik der Bäume und Sträucher (Leipzig, dos volums, 1799-1800)
* Entstehung der Schwämme, vegetabilische Crystallisation (Leyde, 1803)
* Fortpflanzung der Pflanzen durch Examen (Leyde, 1803) en línia
* Beiträge zur Kultur exotischer Gewächse (Leipzig, 1806)

## Epònim

* Medicusia Moench, 1794 Gènere d'asteràcies, el qual actualment s'anomena Picris.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ Methodus (Moench) 536 1794 (IK)
# Kristina Mundt

Kristina Mundt (alemany: Kristina Richter) (Merseburg, 25 de gener de 1966), de casada Richter, és una remadora alemanya, ja retirada, que va competir durant les dècades de 1980 i 1990.
El 1988, representant la República Democràtica Alemanya, va prendre part en els Jocs Olímpics de Seül, on guanyà la medalla d'or en la prova del quàdruple scull del programa de rem. Formà equip amb Kerstin Foerster, Beate Schramm i Jana Sorgers. Quatre anys més tard, als Jocs de Barcelona, i sota la bandera de la reunificada Alemanya, revalidà la medalla d'or en la mateixa prova. En aquesta ocasió va formar equip amb Sybille Schmidt, Birgit Peter i Kerstin Muller.
En el seu palmarès també destaquen dues medalles d'or, el 1985 i 1994, i una de plata, el 1993, al Campionat del món de rem.

## Referències

* ↑ «Olympedia – Kristina Mundt». [Consulta: 2 setembre 2021].
* ↑ Fitxa a worldrowing.com Arxivat 2021-09-02 a Wayback Machine. FISA
* ↑ Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlín: Schwarzkopf & Schwarzkopf, 2000, p. 276. ISBN 3-89602-348-9.
# Evelyn Kaufer

Evelyn Kaufer (Sohland an der Spree, 22 de febrer de 1953) és una atleta alemanya, ja retirada, especialista en curses de velocitat, que va competir durant la dècada de 1970 sota bandera de la República Democràtica Alemanya.
El 1972 va prendre part en els Jocs Olímpics d'Estiu de Múnic on va disputar dues proves del programa d'atletisme. Formant equip amb Christina Heinich, Barbel Struppert i Renate Stecher va guanyar la medalla de plata en la prova del 4x100 metres, mentre en els 100 metres quedà eliminada en sèries.
En el seu palmarès també destaca el campionat nacional dels 100 metres de 1972.

## Millors marques

* 100 metres. 11,2" (1972)

## Referències

* 1 2 Evelyn Kaufer a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 18 novembre 2020].
* ↑ «Track and Field Statistics». [Consulta: 18 novembre 2020].
# Walter Middelberg

Walter Middelberg (Zwolle, Overijssel, 30 de gener de 1875 – Zwolle, 15 de setembre de 1944) va ser un remer neerlandès que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de bronze en la prova de vuit amb timoner com a membre de l'equip Minerva Amsterdam.

## Referències

* ↑ «Walter Middelberg Olympic Results». sports-reference.com. Arxivat de l'original el 16 de desembre 2012. [Consulta: 19 setembre 2015].
# Walter Dietrich

Walter Dietrich (Suïssa, 24 de desembre de 1902 - 27 de novembre de 1979) fou un futbolista suís que va competir en el període d'entreguerres del segle xx.
El 1924 va prendre part en els Jocs Olímpics de París, on guanyà la medalla de plata en la competició de futbol. Quatre anys més tard, als Jocs d'Amsterdam, fou novè en la competició de futbol. Pel que fa a clubs, defensà els colors del FC Basel (1919-1922), Forward Morges (1922-1923), Servette FC (1923-1925) i Eintracht Frankfurt (1925-1938). Amb la selecció nacional jugà 14 partits, en què marcà 6 gols. A l'Eintracht Frankfurt exercí de jugador-entrenador entre 1926 i 1927, i el 1939 fou entrenador del FC Basel.

## Referències

* ↑ «Walter Dietrich Olympic Results». sports-reference.com. Arxivat de l'original el 3 de març 2012. [Consulta: 11 abril 2018].
* ↑ Walter Dietrich - eu-football.info (anglès)
# Grzegorz Cziura

Grzegorz Cziura (Knurów, 3 de gener de 1952 - Siemianowice Śląskie, 17 de juliol de 2004) fou un aixecador polonès que va competir durant la dècada de 1970.
El 1972 va prendre part en els Jocs Olímpics d'Estiu de Múnic, on disputà, sense sort, la prova del pes gall del programa d'halterofília. Quatre anys més tard, als Jocs de Mont-real, guanyà la medalla de plata en la categoria del pes gall del programa d'halterofília.
En el seu palmarès també destaquen una medalla de plata i una de bronze al Campionat del Món d'halterofília de 1976 i 1977 i una de bronze al Campionat d'Europa d'halterofília de 1977. Fou dues vegades campió polonès del pes ploma (60 kg), el 1972 i 1978, i el 1976 va aconseguir un rècord del món en aquest mateix pes.

## Referències

* 1 2 «Olympedia – Grzegorz Cziura». [Consulta: 31 juliol 2021].
* ↑ «Grzegorz Cziura – Polski Komitet Olimpijski» (en polonès). [Consulta: 31 juliol 2021].
# Alfred Chalk

Alfred Ernest Chalk (Plaistow, Londres, 27 de novembre de 1874 – Bridge, Kent, 25 de juny de 1954) va ser un futbolista anglès que va prendre part en els Jocs Olímpics de París de 1900, on guanyà la medalla d'or com a membre de la selecció britànica, representada per l'Upton Park F.C..

## Referències

* ↑ «Tom Burridge Olympic Results». sports-reference.com. Arxivat de l'original el 5 de novembre 2012. [Consulta: 3 octubre 2015].
* ↑ Campions Olímpics del Regne Unit 1896–2012 – Futbol
# Ewald Riebschläger

Ewald Riebschläger (Zeitz, 24 d'octubre de 1904 - Zeitz, 29 d'octubre de 1993) va ser un saltador alemany durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa de salts. Fou cinquè en la prova de palanca de 10 metres i sisè en la de trampolí de 3 metres.
En el seu palmarès destaquen cinc medalles al Campionat d'Europa de natació, dues el 1927, dues el 1931 i una el 1934, i cinc campionats nacionals.

## Referències

* 1 2 «Ewald Riebschläger Olympic Results». sports-reference.com. Arxivat de l'original el 17 d’abril 2020. [Consulta: 9 novembre 2019].
# Werner Plath

Werner Plath (Berlín, 27 de juliol de 1918 - 1945) fou un nedador alemany, especialista en estil lliure, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on fou cinquè en la prova dels 4x200 metres lliures del programa de natació.
En el seu palmarès destaca una medalla d'or en els 4x200 metres lliures i una de plata en els 400 metres lliures del Campionat d'Europa de natació de 1938, Guanyà els títols nacionals dels 100 metres lliures de 1941, dels 200 metres de 1936-38 i 1940-41, dels 400 metres de 1937 i 1940-41, i dels 1.500 metres de 1940 i 1941.
Va morir executat per la SS durant la Segona Guerra Mundial.

## Referències

* 1 2 Werner Plath a Sports Reference (arxivat)
* ↑ «European Swimming Championships (Men)». [Consulta: 19 juliol 2020].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
# Walter Flinsch

Walter Flinsch (Nova York, 7 de febrer de 1903 - Schwasdorf, 3 de febrer de 1943) fou un remer alemany que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova del scull individual del programa de rem. Quatre anys més tard, als Jocs de Los Angeles, va guanyar la medalla de plata en la competició del quatre sense timoner, formant equip amb Karl Aletter, Ernst Gaber i Hans Maier, mentre en la prova del vuit amb timoner quedà eliminat en sèries.
En el seu palmarès també destaquen vuit campionats nacionals.
En retirar-se passà a treballar de pilot a la Lufthansa i durant la Segona Guerra Mundial es va unir a la Luftwaffe. Morí en combat.

## Referències

* 1 2 3 4 «Walter Flinsch Olympic Results». sports-reference.com. Arxivat de l'original el 14 de novembre 2012. [Consulta: 26 gener 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# He Yingqiang

He Yingqiang (Yunan, 25 de setembre de 1965) és un aixecador de peses xinès, ja retirat, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on va guanyar la medalla de plata en la categoria del pes gall del programa d'halterofília. Quatre anys més tard, als Jocs de Barcelona, guanyà la medalla de bronze en la categoria del pes ploma.
En el seu palmarès també destaquen cinc medalles al Campionat del món d'halterofília, dues de plata i tres de bronze entre les edicions de 1985 i 1991, així com dues medalles d'or als Jocs Asiàtics, el 1986 i 1990.

## Referències

* 1 2 «Olympedia – He Yingqiang». [Consulta: 8 juny 2024].
* ↑ «Yingqiang He, Top Olympic Lifters of the 20th Century @ Lift Up». [Consulta: 8 juny 2024].
# Lex Mullink

Lex Mullink (Almelo, 19 de desembre de 1944) és un remer neerlandès, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del quatre amb timoner del programa de rem. Formà equip amb Freek van de Graaff, Jan van de Graaff, Bobbie van de Graaff i Marius Klumperbeek.
Va estudiar a l'escola tècnica de Delft i una vegada retirat de les competicions esportives va treballar com a enginyer.

## Referències

* ↑ «Olympedia – Lex Mullink». [Consulta: 5 juny 2022].
* ↑ Bijkerk, Anton Th. Olympisch Oranje : van Athene 1896 tot en met Athene 2004 : een compleet historisch overzicht van Nederlandse deelname aan de Olympische Spelen. Haarlem: De Vrieseborch, 2004. ISBN 90-6076-522-2.
# Ulenspiegel

Ulenspiegel, op. 23, és una òpera en dos actes composta per Walter Braunfels sobre un seu llibret en alemany, basat en The Legend of Thyl Ulenspiegel and Lamme Goedzak de Charles De Coster. Es va estrenar el 4 de novembre de 1913 al Staatstheater de Stuttgart.

## Referències

* ↑ Margaret Ross Griffel: Operas in German: a dictionary, pàg. 335, 1990
# Ewald Tilker

Ewald Tilker (Herford, 3 de novembre de 1911 - San Francisco, 8 de setembre de 1998) fou un piragüista alemany que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Fritz Bondroit, guanyà la medalla de plata en la competició del K-2, 1.000 metres del programa de piragüisme. En el seu palmarès també destaquen un campionat europeu de K-1 i un altre de K-2, 1.000 metres el 1934 i dos campionats alemanys, el 1934 i 1935 de K-2.

## Referències

* 1 2 «Ewald Tilker Olympic Results». sports-reference.com. Arxivat de l'original el 29 d’agost 2011. [Consulta: 11 maig 2019].
# Werner Proft

Werner Proft (Berlín, 12 d'agost de 1901 - valor desconegut) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 6 vegades internacional entre 1927 i 1928.

## Referències

* ↑ «Werner Proft Olympic Results». sports-reference.com. Arxivat de l'original el 11 d’agost 2011. [Consulta: 12 juny 2018].
* ↑ Nationalspieler Herren a bremenhockey.de
# Walter Katzenstein

Walter Katzenstein (Lisboa, Portugal, 8 d'octubre de 1878 – Hamburg, 9 de setembre de 1929) va ser un remer alemany que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla d'or en la prova de quatre amb timoner com a membre de l'equip Germania Ruder Club, Hamburg. En la prova del vuit amb timoner acabà en la quarta posició final.

## Referències

* ↑ «Walter Katzenstein Goßler Olympic Results». sports-reference.com. Arxivat de l'original el 3 de març 2012. [Consulta: 19 setembre 2015].
# Ho Bong-chol

Ho Bong-chol (21 d'agost de 1959) és un aixecador de peses nord-coreà, ja retirat, que va competir a finals dels anys setanta i principis dels vuitanta.
El 1980 va prendre part en els Jocs Olímpics d'Estiu de Moscou, on va guanyar la medalla de plata en la categoria del pes mosca del programa d'halterofília.
En el seu palmarès també destaca una medalla de plata al Campionat del món d'halterofília de 1980.

## Referències

* 1 2 «Olympedia – Ho Bong-Chol». [Consulta: 11 gener 2023].
# Frontera entre la República Democràtica del Congo i Zàmbia

La frontera entre la República Democràtica del Congo i Zàmbia és la línia fronterera de 1.930 kilòmetres, en sentit oest-est, que separa Zàmbia de República Democràtica del Congo a l'Àfrica oriental. La configuració de la frontera defineix una llenca al territori congolès, al sud de la província de Katanga.

## Traçat

Comença al trifini entre Angola-República Democràtica del Congo-Zàmbia, passant junt a la ciutat de Kipushi i acaba al llac Tanganyika. Comprèn principalment el panhandle del peduncle de Katanga. Kasumbalesa és un dels principals llocs de creuada de la frontera (ferrocarril i carretera), sobre la carretera que uneix Lubumbashi a la República Democràtica del Congo i Kitwe i Ndola a Zàmbia.
En la seva part oriental, la frontera es materialitzada principalment pel riu Lwapula i pel llac Mweru. A l'oest, coincideix pràcticament amb la línia de divisió de les aigües entre la conca del Congo - Lwalaba al nord, i la del Zambezi al sud.
L’agost del 2021, experts dels dos països es van reunir per debatre sobre la demarcació fronterera dels dos països.

## Referències

* ↑ Government denies boundary dispute with DR Congo over Lake Tanganyika, Lusaka Times, 24 de juliol de 2015
* ↑ Fred M. Shelley Nation Shapes: The Story Behind the World's Borders p. 385-387
# Lorne Loomer

Lorne Loomer (anglès: Lorne Kenneth Loomer) (Victoria, 11 de març de 1937 - Victoria, 1 de gener de 2017) fou un remer canadenc que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre sense timoner del programa de rem. Formà equip amb Archibald McKinnon, Walter D'Hondt i Donald Arnold. Quatre anys més tard, als Jocs de Roma, quedà eliminat en sèries en la prova del dos sense timoner del programa de rem. En el seu palmarès també destaca una medalla d'or als Jocs de la Commonwealth de 1958.
Entre d'altres, ha estat inclòs al Canadian Olympic Hall of Fame i el British Columbia Sports Hall of Fame.

## Referències

* ↑ «Lorne Loomer Obituary (1937 - 2017) - Victoria, BC - the Times Colonist».
* 1 2 3 «Olympedia – Lorne Loomer». [Consulta: 12 agost 2022].
* ↑ «L.K. Loomer | Commonwealth Games Federation» (en anglès). Arxivat de l'original el 2022-08-11. [Consulta: 12 agost 2022].
* ↑ «Hall of Fame. Lorne Loomer. Inducted in 1957». [Consulta: 11 agost 2022].
# Euphorbia atropurpurea

Euphorbia atropurpurea és un arbust de la família de les euforbiàcies. Pot assolir els 2 metres d'altura, i es desenvolupa abundantement en barrancs, vessants i terrasses a ple sol a l'illa canària de Tenerife.

## Morfologia

D'hàbit arbustiu, pot sobrepassar els 2 metres d'altura amb tiges i branques suculentes sense espines. Té fulles llargues, de color verd blavós, formant una roseta a l'extrem de les branques. Les flors tenen bràctees de més d'1 cm, de color vermell fosc.
Els fruits són càpsules vermelles amb tres llavors de color marró fosc. Igual que altres espècies d’Euphorbia, E. atropurpurea posseeix un làtex molt irritant.

## Floració

Hivern - primavera (desembre a maig).

## Distribució i hàbitat

És endèmica de Tenerife. Es desenvolupa en barrancs, vessants i terrasses amb certa humitat a les zones baixes i mitjanes (300-1200 m) del sud i l'oest de l'illa. Se la troba amb alguna freqüència a Teno, Santiago del Teide i la Vessant de Güímar.

## Usos

S'utilitza com a planta ornamental de jardí pel seu vistós port i floració. Aquesta planta requereix poques cures, però necessita calor i cert grau d'humitat ambiental. Es propaga per llavors i més rarament per esqueixos.

## Curiositats

No s'ha de confondre amb Euphorbia bravoana, un endemisme de l'illa de La Gomera, que també té bràctees de color vermell porpra.
A la zona de Masca, a Tenerife, creixen plantes híbrides resultant de l'encreuament entre aquesta espècie i Euphorbia regis-jubae, a les quals el gran botànic suec Eric Ragnor Sventenius va denominar Euphorbia navae, en honor d'Alonso de Nava y Grimón, fundador del Jardí d'Aclimatació de l'Orotava.
També hi ha formes que creixen a Teno i Güímar amb les flors grogues (forma lutea).

## Taxonomia

Euphorbia atropurpurea va ser descrit per Pierre Edmond Boissier i publicat a Enumeratio Plantarum Horti Botanici Berolinensis,. .. 501. 1809.

### Etimologia

Euphorbia: nom genèric que deriva del metge grec del rei Juba II de Mauritània (52 a 50 aC - 23), Euphorbus, en el seu honor – o en al·lusió al seu gran ventre – ja que s'emprava mèdicament Euphorbia resinifera. El 1753 Carl Linné va assignar el nom a tot el gènere.
atropurpurea: procedeix d'ater, que significa "negre" i purpureus, que significa "porpra", és a dir que al·ludeix al color de les inflorescències d'un color porpra intens i molt fosc.

### Sinonímia

* Kanopikon atropurpureum (Brouss. ex Willd.) Raf.
* Tithymalus atropurpureus (Brouss. ex Willd.) Klotzsch & Garcke

### Varietats

* Euphorbia atropurpurea forma atropurpurea
* Euphorbia atropurpurea forma lutea A.Santos

## Vegeu també

* Taxonomia de les Euforbiàcies
* Inflorescència en forma de Ciati

## Referències

* ↑ «Euphorbia atropurpurea». Tropicos.org. Missouri Botanical Garden. [Consulta: 7 novembre 2012].
* ↑ (Spec. Pl. [ed. 1]: 450)
* ↑ Sinònims i varietats a Catalogue of life «www.catalogueoflife.org».
* ↑ «Euphorbia atropurpurea en». World Checklist of Selected Plant Families.
* ↑ Euphorbia atropurpurea a PlantList

## Enllaços externs

* Euphorbia atropurpurea a Flora de Canarias
# Ferenc Csik

Ferenc Csik (hongarès: Csik Ferenc) (Kaposvár, 12 de desembre de 1913 - Sopron, 29 de març de 1945) fou un nedador hongarès que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va disputar dues proves del programa de natació. Va guanyar la medalla d'or en els 100 metres lliures, per davant dels japonesos Masanori Yusa i Shigeo Arai, i la de bronze en els 4x200 metres lliures, formant equip amb Oszkár Abay-Nemes, Ödön Gróf i Árpad Lengyel.
En el seu palmarès també destaquen dues medalles d'or, en els 100 metres lliures i 4x200 metres lliures, al Campionat d'Europa de natació de 1934. Guanyà dinou campionats nacionals i set campionats mundials universitaris entre moltes altres victòries.
Llicenciat en medicina per la Universitat Pázmány Péter el 1937, abandonà la competició internacional, però no pas la nacional, on continuà competint fins a 1942. L'octubre de 1944 fou cridat a files on exercí de metge en diferents indrets. Un mes abans de la fi de la Segona Guerra Mundial morí en un atac aeri mentre estava atenent uns ferits a Sopron. El 1983 fou incorporat a l'International Swimming Hall of Fame.

## Referències

* 1 2 3 Ferenc Csik a Sports Reference (arxivat)
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 abril 2020. [Consulta: 24 juliol 2018]. Arxivat 17 April 2020$^{[Datemismatch]}$ a Wayback Machine.
* ↑ «ISHOF.org | FERENC CSIK» (en anglès americà). [Consulta: 18 juliol 2020].